CELEX: 31981R2447
Language: el
Date: 1981-07-27 00:00:00
Title: Κανονισμός (ΕΟΚ) αριθ. 2447/81 του Συμβουλίου της 27ης Ιουλίου 1981 περί εφαρμογής της αποφάσεως αριθ. 2/81 της Μεικτής Επιτροπής ΕΟΚ Φινλανδίας περί τροποποιήσεως του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, προκειμένου να ληφθεί υπόψη η τροποποίηση της διεθνούς μεθόδου προσδιορισμού της δασμολογητέας αξίας

Avis juridique important

|

31981R2447

Κανονισμός (ΕΟΚ) αριθ. 2447/81 του Συμβουλίου της 27ης Ιουλίου 1981 περί εφαρμογής της αποφάσεως αριθ. 2/81 της Μεικτής Επιτροπής ΕΟΚ Φινλανδίας περί τροποποιήσεως του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, προκειμένου να ληφθεί υπόψη η τροποποίηση της διεθνούς μεθόδου προσδιορισμού της δασμολογητέας αξίας  

Επίσημη Εφημερίδα αριθ. L 247 της 31/08/1981 σ. 0017 - 0017

ΚΑΝΟΝΙΣΜΟΣ (ΕΟΚ) αριθ. 2447/81 ΤΟΥ ΣΥΜΒΟΥΛΙΟΥ της 27ης Ιουλίου 1981 περί εφαρμογής της αποφάσεως αριθ. 2/81 της Μικτής Επιτροπής ΕΟΚ-Φινλανδίας περί τροποποιήσεως του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή  "προϊόντα καταγωγής" και περί των μεθόδων διοικητικής συνεργασίας, προκειμένου να ληφθεί υπόψη η τροποποίηση της διεθνούς μεθόδου προσδιορισμού της "δασμολογητέας αξίας"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας(1) υπεγράφη στις 5 Οκτωβρίου 1973 και ετέθη σε ισχύ την 1η Ιανουαρίου 1974- ότι δυνάμει του άρθρου 28 του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, το οποίο αποτελεί αναπόσπαστο μέρος της εν λόγω συμφωνίας, η Μικτή Επιτροπή εξέδωσε  την απόφαση αριθ. 2/81 περί τροποποιήσεως του πρωτοκόλλου τούτου, προκειμένου να ληφθεί υπόψη η τροποποίηση της διεθνούς μεθόδου προσδιορισμού της "δασμολογητέας αξίας"- ότι η απόφαση αυτή είναι αναγκαίο να τεθεί σε εφαρμογή εντός της Κοινότητος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η απόφαση αριθ. 2/81 της Μικτής Επιτροπής ΕΟΚ-Φινλανδίας εφαρμόζεται εντός της Κοινότητος.  Το κείμενο της αποφάσεως επισυνάπτεται στον παρόντα κανονισμό.   Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Ιουλίου 1981.  Για το Συμβούλιο Ο Πρόεδρος P. WALKER  (1) ΕΕ αριθ. L 328 της 28. 11. 1973, σ. 2.     ΑΠΟΦΑΣΗ αριθ. 2/81 ΤΗΣ ΜΙΚΤΗΣ ΕΠΙΤΡΟΠΗΣ της 5ης Ιουνίου 1981 περί τροποποιήσεως του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, προκειμένου να ληφθεί  υπόψη η τροποποίηση της διεθνούς μεθόδου προσδιορισμού της "δασμολογητέας αξίας"  Η ΜΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας, που υπεγράφη στις Βρυξέλλες στις 5 Οκτωβρίου 1973,  το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής", και περί των μεθόδων διοικητικής συνεργασίας, και ιδίως το άρθρο 28,  Εκτιμώντας:  ότι πρέπει να τροποποιηθεί η επεξηγηματική σημείωση αριθ. 6 του πρωτοκόλλου τούτου, συνεπεία της υιοθετήσεως της συμφωνίας περί εφαρμογής του άρθρου VII της Γενικής Συμφωνίας Δασμών και Εμπορίου που συνήφθη στη Γενεύη στις 12 Απριλίου 1979, η οποία  περιλαμβάνει νέα διεθνή μέθοδο προσδιορισμού της "δασμολογητέας αξίας",  ΑΠΟΦΑΣΙΖΕΙ:   Άρθρο 1  Στην επεξηγηματική σημείωση αριθ. 6 του πρωτοκόλλου αριθ. 3, το δεύτερο εδάφιο αντικαθίσταται από το ακόλουθο κείμενο:  "Ως "δασμολογητέα αξία " νοείται εκείνη η οποία καθορίζεται κατά τη συμφωνία περί της εφαρμογής του άρθρου VII της Γενικής Συμφωνίας Δασμών και Εμπορίου, που συνήφθη στη Γενεύη στις 12 Απριλίου 1979.".   Άρθρο 2  Η παρούσα απόφαση αρχίζει να ισχύει από 1ης Ιανουαρίου 1981.  Έγινε στις Βρυξέλλες, στις 5 Ιουνίου 1981.  Για τη Μικτή Επιτροπή Ο Πρόεδρος Ake WIHTOL